ಇಸವಿ 2006ರಲ್ಲಿ ಓಜ್ಜೀ ಆಸ್ಬಾರ್ನ್‌ ಹೊಸ ಏಕವ್ಯಕ್ತಿಯ (ಸೊಲೊ) ಆಲ್ಬಮ್‌ನೊಂದಿಗೆ ನಿರತರಾಗಿದ್ದಾಗ, ರೋನಿ ಜೇಮ್ಸ್ ಡಿಯೊರನ್ನು ಒಳಗೊಂಡಿದ್ದ ನಾಲ್ಕೂ ಬ್ಲ್ಯಾಕ್‌ ಸಬ್ಬತ್‌ ಬಿಡುಗಡೆಗಳಿಂದ ಆಯ್ದ ಹಾಡುಗಳ ಸಂಗ್ರಹ "'ದಿ ಡಿಯೊ ಇಯರ್ಸ್‌" ' ಆಲ್ಬಮ್‌ನ್ನು ರೈನೋ ರೆಕಾರ್ಡ್ಸ್‌ ಬಿಡುಗಡೆಗೊಳಿಸಿತು. ಈ ಬಿಡುಗಡೆಗಾಗಿ, ಮೂರು ಹೊಸ ಹಾಡುಗಳನ್ನು ರಚಿಸಿ, ಧ್ವನಿ ಮುದ್ರಣ ಮಾಡಲು, ಐಯೋಮಿ, ಬಟ್ಲರ್‌, ಡಿಯೊ ಮತ್ತು ಅಪ್ಪೀಸ್‌ ಮೂವರೂ ಪುನಃ ಒಟ್ಟಿಗೆ ಸೇರಿದರು. 

'ಹೆವೆನ್ ಆಂಡ್ ಹೆಲ್' ತಂಡವು ಮೆಗಾಡೆಟ್‌‌ ಹಾಗೂ ಲ್ಯಾಮ್‌ ಆಫ್‌ ಗಾಡ್‌ ಎಂಬ ಆರಂಭಿಕ ಸಂಕಲನಗಳೊಂದಿಗೆ US ಪ್ರವಾಸ ನಡೆಸಿತು. ದಿನಾಂಕ 20 ಮಾರ್ಚ್‌ 2007ರಂದು ನ್ಯೂಯಾರ್ಕ್‌ನಲ್ಲಿ ಒಂದು ನೇರ ಪ್ರದರ್ಶನದ ಆಲ್ಬಮ್‌ ಮತ್ತು DVDಯನ್ನು ಧ್ವನಿಮುದ್ರಣ ಮಾಡಿತು. ಇದರ ಶೀರ್ಷಿಕೆ "'ಲೈವ್‌ ಫ್ರಮ್‌ ರೇಡಿಯೊ ಸಿಟಿ ಮ್ಯೂಸಿಕ್‌ ಹಾಲ್‌" '. 

ವಾದ್ಯ-ಮೇಳದ ಹೆಸರನ್ನು ಐಯೋಮಿ ಅಕ್ರಮವಾಗಿ ತೆಗೆದುಕೊಂಡರೆಂದು ಐಯೋಮಿ ವಿರುದ್ಧ 26 ಮೇ 2009ರಂದು ನ್ಯೂಯಾರ್ಕ್‌ನ ಫೆಡರಲ್ ನ್ಯಾಯಾಲಯದಲ್ಲಿ ಆಸ್ಬಾರ್ನ್‌ ಮೊಕದ್ದಮೆ ಹೂಡಿದ. ತಾವು ಈ ವಾದ್ಯ-ಮೇಳದ ನಲವತ್ತೊಂದು ವರ್ಷಗಳ ಕಾಲ ಸಕ್ರಿಯರಾಗಿದ್ದ ಏಕೈಕ ಸದಸ್ಯರೆಂದು ಐಯೋಮಿ ಹೇಳಿಕೊಂಡರು. 1980ರ ದಶಕದಲ್ಲಿ ವಾದ್ಯಮೇಳದಲ್ಲಿನ ತಮ್ಮ ಸಹಯೋಗಿಗಳು ಈ ಹಸರಿಗೆ ತಮ್ಮ ಹಕ್ಕುಗಳನ್ನು ತ್ಯಜಿಸಿದ್ದರು. ಹಾಗಾಗಿ ತಮಗೆ ವಾದ್ಯ-ಮೇಳದ ಹೆಸರಿನ ಮೇಲೆ ಸಂಪೂರ್ಣ ಹಕ್ಕುಗಳಿವೆಯೆಂದು ಐಯೋಮಿ ವಾದಿಸಿದರು. ಆದರೂ, ಈ ಮೊಕದ್ದಮೆಯಲ್ಲಿ ಆಸ್ಬಾರ್ನ್‌ ಈ ಟ್ರೇಡ್ಮಾರ್ಕ್‌ನಲ್ಲಿ 50%ರಷ್ಟು ಮಾಲೀಕತ್ವ ಕೋರಿ ದಾವೆ ಹೂಡಿದ್ದಾರೆ. ಈ ಮೊಕದ್ದಮೆಯ ವಿಚಾರಣೆಯು ವಾದ್ಯ-ಮೇಳದ ಎಲ್ಲಾ ನಾಲ್ಕೂ ಮೂಲ ಸದಸ್ಯರಲ್ಲಿ ಸಮಾನ ಮಾಲೀಕತ್ವ ದೊರಕಿಸಿಕೊಡುವುದೆಂದು ಆಸ್ಬಾರ್ನ್‌ ಆಶಿಸಿದ್ದಾರೆ. 

'ಐ ಆಮ್‌ ಓಜ್ಜೀ' ಎಂಬ ತಮ್ಮ ಜೀವನಚರಿತ್ರೆಯನ್ನು ಉತ್ತೇಜಿಸುವಾಗ ನೀಡಿದ ಇತ್ತೀಚೆಗಿನ ಸಂದರ್ಶನಗಳಲ್ಲಿ, ತಂಡವು ಪುನಃ ಒಟ್ಟಿಗೆ ಸೇರುವುದನ್ನು ಅಲ್ಲಗಳೆಯದಿದ್ದರೂ, 'ಎಲ್ಲಾ ಮೂಲ ಸದಸ್ಯರ ಜತೆ ಪುನರ್ಮಿಲನವಾಗುವ' ಭರವಸೆಯನ್ನು ಆಸ್ಬಾರ್ನ್‌ ಹೊಂದಿರಲಿಲ್ಲ. ಓಜ್ಜೀ ಹೇಳುವರು, 'ತಂಡ ಪುನಃ ಒಟ್ಟಿಗೆ ಬರುವುದನ್ನು ಸಂಪೂರ್ಣವಾಗಿ ಅಲ್ಲಗಳೆಯುವುದಿಲ್ಲ, ಆದರೂ ಇದೀಗ ಅದಕ್ಕೆ ಅವಕಾಶವಿದೆ ಎಂದು ನನಗನಿಸುತ್ತಿಲ್ಲ. ನನ್ನ ಭವಿಷ್ಯದ ಬಗ್ಗೆ ಯಾರಿಗೆ ಗೊತ್ತು? ಅದು ನನ್ನ ಹಣೆಬರಹ ಅಂತಿದ್ರೆ, ಸರಿ." ಆಸ್ಬಾರ್ನ್‌ ಇದನ್ನು ಒಬ್ಬ ಹಳೆಯ ಗೆಳತಿಯ ಜತೆ ಪುನರ್ಮಿಲನಕ್ಕೆ ಹೋಲಿಸುತ್ತಾರೆ. 'ನಾನು ಯುವಕನಾಗಿದ್ದಾಗ, ನನಗೆ ಗೆಳತಿಯರಿದ್ದರು. ಆಗ ನಾನು, 'ಓಹ್‌, ನಾನು ನಿಜವಾಗಿಯೂ ಷರ್ಲೀಯೊಂದಿಗೆ ಪುನಃ ಸೇರಬಯಸುವೆ' ಎಂದು ಯೋಚಿಸಿ, ಅದಾದ ನಂತರ, 'ಛೆ! ನಾನೇನು ಯೋಚಿಸ್ತಿದ್ದೆ?' ಎಂದು ನಿಮಗೆ ನೀವೇ ಹೇಳಿಕೊಳ್ಳಬಹುದಲ್ಲವೆ?' 

"ಟೆಕ್ನಿಕಲ್ ಎಕ್‌ಸ್ಟ್ಯಾಸಿ" ಮತ್ತು "ನೆವರ್ ಸೆ ಡೈ!" " "(1976–1979)
"ದಿ ಡಿಯೊ ಇಯರ್ಸ್‌" ಮತ್ತು ಹೆವೆನ್ ಆಂಡ್ ಹೆಲ್‌ (2006-ಇಂದಿನವರೆಗೆ)
"ದ ಎಟರ್ನಲ್ ಐಡಲ್" , "ಹೆಡ್ಲೆಸ್ ಕ್ರಾಸ್" ಮತ್ತು "ಟೈರ್" (1986–1990)
"ಹೆವೆನ್ ಆಂಡ್ ಹೆಲ್‌" ಮತ್ತು "ಮಾಬ್ ರೂಲ್ಸ್‌" (1979–1982)